土地發展公司

土地發展公司，簡稱土發公司，係喺1988年根據《土地發展公司條例》成立嘅香港公營機構。目標係為咗重建市區，避免香港市區環境進一步惡化，以及改善舊區居民嘅居住環境。土發公司財政自負盈虧，但係後來因為財政問題拖慢重建項目進度，最終政府喺2002年將土發公司解散，改為成立市區重建局。

發展項目 
土地發展公司由1988至2002年期間，一共完成咗15個項目。

展覽中心 
1999年土發公司搬咗新辦公室之後，喺中環中心39樓嘅總部整咗個「土發公司展覽中心」，展覽中心分做五個展區，每區都以唔同主題同形式帶出舊區嘅生活實際情況，導致人口老化等嘅問題，包括用模型展示皇后街舊樓林立嘅環境，仿照舊建築「籠屋」入面嘅惡劣環境重現眼前，講述土地發展公司自成立後進行嘅市區重建研究同埋以劇場加埋錄影帶嘅形式帶出市區重建設點樣改善舊區居民環境，並且改善社區。

土發公司認為，唯有將籠屋的居住環境呈現喺參觀者眼前，先可以令佢哋了解喺香港繁榮背後，仍然存在居住問題，對生活無憂嘅下一代嚟講係好好嘅教材。

香港政府以前嘅部門機構
香港法定機構